S-5484/2023

Mál þetta, sem dómtekið var 23. október 2023, er höfðað með ákæru, útgefinni af lög-reglustjóranum á höfuðborgarsvæðinu 19. september 2023, á hendur W-x-x T-x-x N-x-x, kennitala [...], með lögheimili að [...], Reykjavík, og dvalarstað að [...], Kópavogi, „fyrir eftirtalin hegningar- og sérrefsilagabrot:

I.

Þjófnað, með því að hafa, föstudaginn 28. maí 2021, í verslun [...] við [...] í Reykjavík, stolið flösku af Larsen VS koníaki að verðmæti [6.399 krónur].

Mál nr. 007 -2021-

[...]

Telst brot þetta varða við 1. mgr. 244. gr. almennra hegningarlaga nr. 19/1940.

II.

Þjófnað, með því að hafa, föstudaginn 28. maí 2021, í verslun [...] við [...] í Reykjavík, stolið flösku af [ J ä germeister] að verðmæti [6.699 krónur].

Mál nr. 007-2021-

[...]

Telst brot þetta varða við 1. mgr. 244. gr. almennra hegningarlaga nr. 19/1940.

III.

Fíkniefnalagabrot, með því að hafa, þriðjudaginn 21. mars 2023, á þáverandi heimili sínu að [...] í Reykjavík, haft í vörslum sínum 3 kannabisplöntur sem lögregla fann við leit, og hafa um nokkurt skeið og fram til þess dags ræktað greindar plöntur.

Mál nr. 007-2023-

[...]

Telst brot þetta varða við 2. gr., sbr. 4., 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar nr. 233/2001 um ávana- og fíkniefni og önnur eftirlitsskyld efni, með síðari breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á 3 kannabisplöntum samkvæmt heimild í 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 með síðari breytingum. Jafnframt er krafist upptöku á hvítum hitamæli, svartri viftu og hvítu rakatæki sem lögregla lagði hald á samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.

Einkaréttarkrafa:

Fyrir hönd [...], [kennitala] [...], gerir S-kk-nf B-kk-nf lögmaður þá kröfu að ákærði verði dæmdur til að greiða kröfuhafa skaðabætur að fjárhæð [6.399 krónur] vegna ákæruliðs I og [6.699 krónur] vegna ákæruliðs II. Í báðum tilfellum er jafnframt krafist vaxta [samkvæmt 8. gr. laga nr. 38/2001 um vexti og verðtryggingu] af fjárhæðinni frá 28. maí 2021 til 11. júlí 2021. Eftir það er krafist dráttarvaxta [samkvæmt] 1. mgr. 6. gr. sbr. 9. gr. laganna til greiðsludags. Að auki er krafist málskostnaðar.“

Ákæra var birt 12. október 2023 og málið var þingfest 23. sama mánaðar. Ákærði hefur skýlaust játað sök samkvæmt ákæru og samþykkt bótakröfu og er játningin studd sakar-gögnum. Sannað er með játningu ákærða og öðrum gögnum málsins að ákærði er sekurum þá háttsemi sem honum er gefin að sök og eru brot hans rétt heimfærð til refsiákvæða í ákæru. Farið var með mál þetta samkvæmt 164. gr. laga nr. 88/2008 um meðferð saka-mála og var það tekið til dóms án frekari sönnunarfærslu þegar sækjanda og verjanda hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Hið sama á við um bótakrefjanda. Ákærði krefst vægustu refsingar sem lög leyfa og að þóknun skipaðs verjanda greiðist úr ríkissjóði.

Ákærði er fæddur í [...] og hann hefur nokkrum sinnum áður gerst brotlegur við refsilög. Samkvæmt sakavottorði var ákærða með ákvörðun lögreglustjórans á Vestfjörðum [...]2016 gert að sæta skilorðsbundinni ákærufrestun út af meintu húsbroti og eignaspjöllum. Með dómi Héraðsdóms Vestfjarða [...] 2020 var ákærði sakfelldur fyrir vörslur fíkniefna í sölu- og dreifingarskyni og var honum gert að sæta fangelsi í tvo mánuði. Með dómi sama héraðsdómstóls [...] 2020 var ákærði sakfelldur fyrir hótanir og vörslur fíkniefna og var honum gert að sæta fangelsi í tvo mánuði og var um að ræða hegningarauka við hinn fyrri dóm. Þá var ákærði með dómi fyrrgreinds héraðsdómstóls sakfelldur fyrir líkamsárás og vörslur fíkniefna og var honum gert að sæta fangelsi í tvo mánuði. Samkvæmt sakavottorði hefur fullnusta fyrrgreindrar fangelsisrefsingar enn ekki hafist. Um ákvörðun refsingar fer samkvæmt 1. mgr. 77. gr. í almennum hegningarlögum. Saka-ferill ákærða horfir heilt á litið til refsiþyngingar. Skýlaus játning ákærða á rannsóknar-stigi og fyrir dómi horfir honum til málsbóta. Tafir urðu á meðferð málsins fyrir útgáfu ákæru, að því er varðar sakarefni samkvæmt I. og II. ákærukafla, og verður tekið tillit til þess við refsimatið, til mildunar. Þá verður einnig tekið tillit til þess að verðmæti þýfis samkvæmt I. og II. ákærukafla var óverulegt. Að öllu framangreindu virtu, og með vísan til b-liðar 1. mgr. 57. gr., 5. og 8. tölul. 1. mgr. 70. gr. og 256. gr. í almennum hegningarlögum, þykir refsing ákærða hæfilega ákveðin fangelsi í 30 daga en fresta skal fullnustu refsingarinnar og skal hún falla niður að liðnum tveimur árum frá uppkvaðn-ingu dómsins að telja haldi ákærði almennt skilorð 3. mgr. 57. gr. í sömu lögum, sbr. 4. gr. laga nr. 22/1955.

Með vísan til 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verða gerðar upptækar kannabisplöntur og munir sem nánar greinir í dómsorði.

Með vísan til einkaréttarkröfu og annarra málsgagna verður ákærði dæmdur til að greiða [...] skaðabætur að fjárhæð 13.098 krónur, með vöxtum og dráttarvöxtum samkvæmt 1. mgr. 6. gr. og 8. gr. laga nr. 38/2001 um vexti og verðtryggingu, eins og nánar greinir í dómsorði. Upphafstími dráttarvaxta miðast við 28. október 2021 en þá var liðinn mánuður frá því að bótakröfur voru kynntar fyrir ákærða við skýrslutöku hjá lögreglu. Bótakrefjandi á tilkall til málskostnaðar úr hendi ákærða vegna bótakröfunnar, sbr. 3. mgr. 176. gr. laga nr. 88/2008. Þykir sá kostnaður hæfilega ákveðinn 120.000 krónur að teknu tilliti til virðisaukaskatts, og verður ákærða einnig gert að greiða bótakrefjanda þá fjárhæð.

Með hliðsjón af framangreindum málsúrslitum og með vísan til 1. mgr. 235. gr., sbr. 233. gr., laga nr. 88/2008 ber að dæma ákærða til greiðslu sakarkostnaðar. Til þess kostnaðar tel st þóknun skipaðs verjanda ákærða, I-kk-ef F-kk-ef Á-kk-ef lögmanns, vegna vinnu á rannsóknarstigi og fyrir dómi, sem ræðst af tímaskýrslu, 369.117 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið G-kvk-nf A-kvk-nf A-kvk-nf saksóknarfulltrúi vegna P-kk-ef F-kk-ef G-kk-ef saksóknarfulltrúa.

D-kk-nf K-kk-nf héraðsdómari kveður upp dóm þennan.

DÓMSORÐ:

Ákærði, W-x-x T-x-x N-x-x, sæti fangelsi í 30 daga en fresta skal fullnustu refs-ingarinnar og skal hún falla niður að liðnum tveimur árum frá uppkvaðningu dómsins að telja haldi ákærði almennt skilorð 3. mgr. 57. gr. almennra hegningarlaga, sbr. 4. gr. laga nr. 22/1955.

Gerðar eru upptækar þrjár kannabisplöntur (efnaskrá 51134), hitamælir (munaskrá [...]), vifta (munaskrá [...]) og rakatæki (munaskrá [...]).

Ákærði greiði [...] skaðabætur að fjárhæð 13.098 krónur, auk vaxta samkvæmt 8. gr. laga nr. 38/2001 um vexti og verðtryggingu frá 28. maí 2021 til 28. október sama ár, en með dráttarvöxtum samkvæmt 1. mgr. 6. gr., sbr. 9. gr., sömu laga frá þeim tíma til greiðsludags, auk 120.000 króna í málskostnað.

Ákærði greiði þóknun skipaðs verjanda síns, I-kk-ef F-kk-ef Á-kk-ef lögmanns, 369.117 krónur.

D-kk-nf K-kk-nf